text: Uheld lukkede motorvej
  11 oktober 2014 kl. 14.20
  E 45 mellem Haderslev og Christiansfeld var lukket i eftermiddag på grund af et færdselsuheld.
  Tæt ferietrafik førte til flere små-uheld i dag.
  Det førte flere gange til kødannelser. Værst var det mellem Haderslev og Christiansfeld, hvor motorvej E 45 helt var lukket i det nordgående spor en halv times tid.
  Flere bilister var involveret i et harmonikasammenstød, men der skete kun materiel skade.
  